51. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 10252 της 2/7 Μαρτ.1994 (ΦΕΚ Β΄155) Καθορισμός περιεχομένου ειδικών εκλογικών καταλόγων εκλογέων που διαμένουν στο έδαφος των λοιπών Κρατών της Ευρωπαϊκής Ένωσης, για την άσκηση του εκλογικού δικαιώματος στις εκλογές του Ευρωπαϊκού Κοινοβουλίου κ.λπ. ‘Εχοντας υπόψη: 1. Τις διατάξεις: α) του άρθρ. 2 παρ. 2 Νόμ. 1427/1984 «Άσκηση του εκλογικού δικαιώματος  κατά τις εκλογές του Ευρωπαϊκού Κοινοβουλίου από τους Έλληνες που διαμένουν στο έδαφος των λοιπών κρατών της Ευρωπαϊκής Οικονομικής Κοινότητας» (ΦΕΚ 40Α) και β) του άρθρ. 27 του Νόμ. 2081/1992 (ΦΕΚ 154 Α΄). 2.Το γεγονός ότι οι προσεχείς εκλογές για την ανάδειξη με άμεση και καθολική ψηφοφορία των αντιπροσώπων στο Ευρωπαϊκό Κοινοβούλιο θα πραγματοποιηθούν από τις 9 έως τις 12 Ιουν. 1994. 3. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε το περιεχόμενο των ειδικών εκλογικών καταλόγων του άρθρ. 2 παρ. 2 του Νόμ. 1427.1984, τις προθεσμίες δημοσίευσής τους και υποβολής των κατ’ αυτών ενστάσεων και λοιπές αναγκαίες λεπτομέρειες, ως εξής: Α’ Περιεχόμενο των ειδικών εκλογικών καταλόγων. Οι ειδικοί εκλογικοί κατάλογοι  των Ελλήνων που διαμένουν στο έδαφος των λοιπών κρατών της Ευρωπαϊκής Ένωσης και που πρόκειται να ασκήσουν το εκλογικό τους δικαίωμα στα κράτη αυτά για την ανάδειξη των Ελλήνων αντιπροσώπων στο Ευρωπαϊκό Κοινοβούλιο, συντάσσονται είτε ενιαία κατά περιφέρεια Προξενικής Αρχής είτε ξεχωριστοί κατά πόλεις της περιφέρειας αυτής είναι λεξικογραφημένοι και περιέχουν τα εξής στοιχεία: 1.Τον τίτλο: «Ειδικός Εκλογικός κατάλογος για την ανάδειξη Ελλήνων αντιπροσώπων στο Ευρωπαϊκό Κοινοβούλιο». 2. Τους υπότιτλους: α)Εκλογές ΙΟΥΝΙΟΥ 1994 β) «Περιφέρεια Προξενικής Αρχής                        ………………………………….. (πόλη – χώρα) 3. Την πόλη ψηφοφορίας. Σε κάθετες στήλες: α)  Τον αύξοντα αριθμό. β) Τον ειδικό αύξοντα αριθμό της αίτησης. γ) Το επώνυμο. δ) Το όνομα. ε)Το όνομα πατέρα ή το όνομα συζύγου, εφόσον πρόκειται για έγγαμη  γυναίκα που φέρει το επώνυμο του συζύγου. στ) Το έτος γέννησης. ζ)Τον εκλογικό κατάλογο εγγραφής (ενορία – δήμο ή κοινότητα - νομό). η) Τον τόπο μόνιμης διαμονής (πόλη-χώρα) όπως σημειώνεται στην υπεύθυνη δήλωση του άρθρ. 2 παρ. 2 του Νόμ. 1427/1984. Β΄ Δημοσίευση των ειδικών εκλογικών καταλόγων (προθεσμίες-τόπος δημοσίευσης). Οι παραπάνω ειδικοί εκλογικοί κατάλογοι δημοσιεύονται στους χώρους ανακοινώσεων των κτιρίων:α)Της Διεύθυνσης εκλογών του Υπουργείου Εσωτερικών, 38 μέρες πριν από την ημέρα της ψηφοφορίας και β)της οικείας Πρεσβείας ή Προξενείου 32 μέρες πριν από την ημέρα της ψηφοφορίας. (Αντί για τη σελ.176,33)  Σελ. 176,33(α) Τεύχος 1319 Σελ. 71 Εκλογικοί Κατάλογοι  και βιβλιάρια 1.Ζ.β.50-51 Γ΄ Ενστάσεις κατά των ειδικών εκλογικών καταλόγων (προθεσμίες-τρόπος υποβολής τους). 1.Ενστάσεις κατά των ειδικών εκλογικών καταλόγων ασκούνται ενώπιον του Εφετείου Αθηνών μέσα σε 10 μέρες από την κατά την προηγούμενη παράγραφο δημοσίευσή τους στο Κατάστημα της Δ/νσης Εκλογών του Υπουργείου Εσωτερικών και εκδικάζονται μέσα σε 5 μέρες από τη λήξη της προθεσμίας υποβολής τους. Αντίγραφο της ένστασης κατατίθεται αυθημερόν στη Διεύθυνση Εκλογών του Υπουργείου Εσωτερικών.   2.Δικαίωμα για την υποβολή ένστασης έχει κάθε εκλογέας ή αντιπρόσωπος αναγνωρισμένου κόμματος, σύμφωνα με τον Κανονισμό της Βουλής. Η ένσταση ασκείται κατά της εγγραφής κάθε προσώπου που έχει συμπεριληφθεί στους ειδικούς εκλογικούς καταλόγους, κατά παράβαση των διατάξεων του άρθρ. 2 παρ. 1 και 2 του Νόμ. 1427/1984. Ένσταση ασκείται για την παράλειψη εγγραφής στους ειδικούς εκλογικούς καταλόγους, εκλογέα που έχει τις προϋποθέσεις της παρ. 1 του άρθρ. 2 του Νόμ. 1427/1984 και υπέβαλε εμπρόθεσμα την προβλεπόμενη από την παρ. 2 του ίδιου άρθρου σχετική δήλωση. Στην  περίπτωση αυτή η ένσταση υποβάλλεται από τον ίδιο τον ενδιαφερόμενο εκλογέα. Κατά τα λοιπά εφαρμόζεται αναλόγως η παρ. 2 του άρθρ. 13 της νομοθεσίας για την εκλογή βουλευτών (Π. Δ. 353/1993). 3.Οι ενστάσεις μπορούν να κατατίθενται και στις Ελληνικές πρεσβευτικές ή προξενικές αρχές μέσα στην προθεσμία που ορίζεται παραπάνω. Το κείμενο των ενστάσεων αυτών μεταβιβάζεται αμέσως από την οικεία πρεσβεία ή το προξενείο με ΤΕΛΕΤΥΠΗΜΑ ή ΤΗΛΕΓΡΑΦΙΚΑ ή ΤΗΛΕΜΟΙΟΤΥΠΙΚΑ στη Δ/νση Εκλογών του Υπουργείου Εσωτερικών, η οποία αμέσως τις διαβιβάζει στο Εφετείο Αθηνών. Για τις λοιπές λεπτομέρειες υποβολής της ένστασης εφαρμόζονται ανάλογα τα οριζόμενα στην 656/5.1.1994 απόφασή μας «Καθορισμός περιεχομένου υπεύθυνης δήλωσης των Ελλήνων εκλογέων που διαμένουν στο έδαφος των λοιπών Κρατών της Ευρωπαϊκής ΄Ενωσης για την άσκηση του εκλογικού τους δικαιώματος στις εκλογές του Ευρωπαϊκού Κοινοβουλίου του Ιουνίου 1994 (ΦΕΚ 38/25.1.1994). Σελ.176,34(α) Τεύχος 1319 Σελ. 72 Την επομένη της λήξης της προθεσμίας υποβολής των ενστάσεων, τα πρωτότυπα αυτών στέλνονται αεροπορικώς με ειδικούς έκτακτους φακέλους με παραλήπτη το Υπουργείο Εσωτερικών (Δ/νση Εκλογών) που φέρουν ειδικά χαρακτηριστικά όπως π.χ. Φάκελος Ευρωπαϊκών Εκλογών – ΕΝΣΤΑΣΕΙΣ, για να μη γίνεται σύγχυση με διπλωματικούς φακέλους (σάκους) του Υπουργείου  Εξωτερικών. Για την αποστολή των ειδικών αυτών εκτάκτων φακέλων η αποστέλλουσα πρεσβευτική ή προξενική αρχή τηλεγραφεί στο Υπουργείο Εσωτερικών – Δ/νση Εκλογών τα απαραίτητα στοιχεία της αποστολής ήτοι: 1. Την αεροπορική εταιρεία. 2. Τον αριθμό και την ημέρα πτήσης. 3. Τον αριθμό φακέλων (π.χ. φάκελος Ν 5 Ε.Ε.ΕΝΣΤ.) 4. Τον συνολικό αριθμό των αποστελλομένων ενστάσεων. Την ειδική αρίθμηση που έχει δοθεί στις ενστάσεις κατά την παραλαβή τους από την πρεσβευτική ή προξενική αρχή, από την αντίστοιχη δέσμη φύλλων (ΜΠΛΟΚ), όπως π.χ. 300-310. 5. Τον αριθμό των συνοδευτικών φορτωτικών εγγράφων. Οι αποφάσεις του Εφετείου Αθηνών που διατάσσουν μεταβολές στους ειδικούς εκλογικούς καταλόγους κοινοποιούνται αμέσως στη Δ/νση Εκλογών του Υπουργείου Εσωτερικών, η οποία τις γνωστοποιεί στις Πρεσβευτικές  και Προξενικές Αρχές για να επιφέρουν τις αναγκαίες διορθώσεις.